Вашето дете на 2 години
Какво правят децата на тази възраст?

Социално/ Емоционално развитие
· Имитира възрастните и други деца.
· Вълнува се, когато е с други деца.
· Показва все повече независимост.
· Има предизвикателно поведение (прави обратното на това, което е казано).
· Играе основно близо до другите деца, но и започва да ги включва в игри като например гоненица.


 
Езиково/ Комуникативно развитие
· Посочва предмети или изображения, когато са назовани.
· Знае имената на близките си хора и на някои части от тялото.
· Казва изречения с 2 до 4 думи.
· Изпълнява прости инструкции.
· Повтаря думи, чути в разговор.
· Посочва обекти в книжка.


 Когнитивно развитие (учене, мислене)
· Открива обекти, дори когато са скрити под две или три покривала.
· Започва да сортира по цвят и форма.
· Завършва изречения или стихчета от позната книжка.
· Участва в прости ролеви игри.
· Строи кула от 4 и повече кубчета.
· Може да използва едната си ръка (лявата или дясната) по-често от другата.
· Изпълнява двустепенна инструкция като: „Вземи обувките си и ги постави в шкафа.”
· Назовава обекти в книжка като куче, коте или птица.


 Двигателно/ Физическо развитие
· Стои на пръсти.
· Рита топка.
· Започва да тича.
· Качва се нагоре  и слиза надолу по стълба с опора.
· Качва се и слиза от мебели без помощ.
· Хвърля топка над главата си.
· Рисува или копира прави линии и кръгове.
Обърнете се към специалист, ако Вашето дете:
· Не знае какво да прави с вещи от бита като четка за коса, телефон, вилица, лъжица.
· Не имитира действия и думи.
· Не изпълнява прости инструкции.
· Не използва фрази от 2 думи („Пия мляко”).
· Не ходи стабилно.
· Губи умения, които вече е било овладяло.
Как можете да подпомогнете развитието на детето?
· Насърчавайте детето да помага в домакинската работа като чистене или приготвяне на вечерята.
· На тази възраст децата все още играят едно до друго, а не едно с друго и не умея да споделят играчките си добре. Когато събирате детето си с друго дете, дайте им много играчки. Наблюдавайте децата внимателно и се намесете, ако се скарат или сбият.
· Хвалете детето, когато изпълнява инструкции. Не обръщайте внимание на предизвикателното поведение. Отделяйте повече време да хвалите детето за добрите му постъпки отколкото да го наказвате за лошите му прояви.
· Учете детето да разпознава и назовава частите на тялото, животни и други обекти от обкръжението.
· Не поправяйте детето, когато изговаря думите неправилно. По-добре произнесете думата още веднъж правилно. Например: „Това е топка.”
· Насърчавайте детето да каже думата, а не само да посочи обекта. Ако детето не може да произнесе цялата дума („мляко”), помогнете му с първия звук („м”). С времето може да го подтиквате да използва цяло изречение – „Искам мляко”.
· Скрийте някои от играчките на детето из стаята и го накарайте да ги открие.
· Помогнете на детето да реди пъзели с форми, цветове или животните от фермата. Назовавайте всяко парче, когато детето го поставя на мястото му.
· Насърчавайте детето да играе с кубчета. Редувайте се при строенето на кули и бутането им.
· Рисувайте с пастели или бои. Закачете творбите на детето на стената или хладилника.
· Помолете детето да ви помогне при отварянето на врати или чекмеджета, както и при разгръщането на страниците на книжка или списание.
· След като детето вече ходи стабилно само, молете го да ви носи разни дребни неща.
· Ритайте топка заедно с детето. Когато овладее това умение, насърчете го да бяга и рита топката.
· Заведете детето в парка, за да потича или да се катери на предвидените за това съоръжения. Разходете се по черните пътечки. Наблюдавайте детето внимателно.

